**Լորետա Գրաուժինենե** (լիտ.՝ Loreta Graužinienė, ի ծնե **Շնյոկայտե** (լիտ.՝ Šniokaitė), հունվարի 10, 1963(1963-01-10), Rokiškis, Լիտվական ԽՍՀ, ԽՍՀՄ), լիտվացի աուդիտոր, քաղաքական և հասարակական գործիչ, Լիտվայի Հանրապետության Սեյմի 22-րդ նախագահ, Լիտվայի աշխատանքի կուսակցության նախագահ։

2004 թվականից Լիտվայի Սեյմի անդամ է։ 2009 թվականի Լիտվայի Հանրապետության նախագահի թեկնածու։

Կենսագրություն
--------------

1981 թվականին ավարտել է Ժեժմարյայ քաղաքի միջնակարգ դպրոցը։ Բարձրագույն կրթությունը ստացել է Լիտվայի գյուղատնտեսական ակադեմիայի տնտեսագիտության ֆակուլտետում, որն ավարտել է 1992 թվականին։

Աշխատանքային գործունեությունը սկսել է հաշվապահի պաշտոններում տորֆյանիկների յուրացման վարչությունում, «Ժիբուրիս» կոլտնտեսությունում, Ուկմերգե քաղաքի տեխնիկական գյուղատնտեսական միավորումում։ 1986 թվականից մինչև 1992 թվականը աշխատել է որպես տնտեսագետ Ուկմերգե քաղաքի կենցաղային ծառայությունների կոմբինատում։ Այդ ընթացքում ավարտել է Լիտվայի հաշվապահական հաշվառման և աուդիտի համալսարանը՝ ստանալով աուդիտորի մասնագիտություն (1997 թվական)։ 1992-1994 թվականներին աշխատել է «Պամուշիս» գյուղատնտեսական ընկերությունում։ 1994-2004 թվականներին աշխատել է գյուղատնտեսության բարձրագույն դպրոցում (ներկայումս՝ Ուկրաինայի տեխնոլոգիաների և բիզնեսի բարձրագույն դպրոց)։

Լատվիայի Սեյմի նախագահ Ինարա Մուրնիեցեի հետ
Մանկավարժական գործունեության հետ միաժամանակ զբաղվել է մասնավոր ձեռնարկատիրությամբ՝ հիմնադրելով սեփական անհատական ձեռնարկություն, որը Հաշվապահական ծառայություններ է մատուցում՝ հաշվապահական հաշվառում, ձեռնարկությունների գործունեության վերլուծություն, հարկման խորհրդատվություն և այլն։ 1998 թվականից ունի Լիտվայի ֆինանսների նախարարության լիցենզիա, որը աուդիտորի աշխատանքի իրավունք է տալիս։

Տիրապետում է ռուսերեն, լիտվերեն և գերմաներեն լեզուներին։

Քաղաքական գործունեություն
-------------------------

2004 թվականից զբաղվել է քաղաքական գործունեությամբ։ 2004-2008, 2008-2012 և 2012-2016 թվականներին Լիտվայի Սեյմի անդամ։ Լիտվայի աշխատանքի կուսակցության անդամ է։ Այդ ընթացքում զբաղեցրել է Սեյմի խմբակցության նախագահի պաշտոնը, կուսակցության ղեկավարության պաշտոնները։

2009 թվականին մասնակցել է Լիտվայի Հանրապետության նախագահի ընտրություններին։

2013 թվականի հոկտեմբերի 26-ին կայացած աշխատավորական կուսակցության համագումարում Լորետա Գրաուժինենեն ընտրվել է կուսակցության նախագահ։ 2015 թվականի մարտի 17-ին այդ պաշտոնը թողել է քաղաքային ընտրություններում կուսակցության ցածր ցուցանիշների պատճառով։

2013 թվականի հոկտեմբերի 3-ից մինչև 2016 թվականի նոյեմբերի 14-ը եղել է Լիտվայի Սեյմի նախագահ։

Ընտանիք
-------

Ամուսինը Յուլյուս Գրաուժինիս է (ամուսնալուծություն)։  
Որդիներ Էյմանտաս (1987) և Յուլուս (2002)։

Ծանոթագրություններ
------------------

1. ↑  "Избирательная комиссия Литвы, анкета кандидата Л. Граужинене (2008)". Արխիվացված է the original 2013 թ․ դեկտեմբերի 10-ին. Retrieved 2020 թ․ ապրիլի 29. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  "Избирательная комиссия Литвы, анкета кандидата в президенты Литвы Л. Граужинене (2009)". Արխիվացված է the original 2013 թ․ դեկտեմբերի 20-ին. Retrieved 2020 թ․ ապրիլի 29. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  Официальный сайт партии труда Литвы, раздел «История партии»
4. ↑  Граужинене уходит с должности председателя Партии труда
5. ↑  Сейм Литвы. Решение об избрании Граужинене Лореты председателем Сейма.

Արտաքին հղումներ
----------------

* Լիտվայի Սեյմի պաշտոնական կայք, Սեյմի նախագահ Լորետա Գրաուժինենե (ռուս.)

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 9896154260457024480004 · WorldCat VIAF: 9896154260457024480004 |

 |